നാല് വയസ്സുകാരിക്കായി ഒരു രാജ്യം മുഴുവന് കാത്തിരുന്നു, 18 ദിവസങ്ങള് ടെന്റില് നിന്ന് കാണാതായ കുഞ്ഞ് ക്ലിയോയെ കണ്ടെത്തി 18 ദിവസം നീണ്ട തിരച്ചിലിനൊടുവില് കുഞ്ഞ് ക്ലിയോ മാതാപിതാക്കള്ക്കരികില് തിരിച്ചെത്തി. വെസ്റ്റ് ഓസ്ട്രേലിയയില് നിന്ന് കഴിഞ്ഞ മാസമാണ് ജാക്ക്, ഏലി ദമ്ബതിമാരുടെ മകളായ നാല് വയസുകാരി ക്ലിയോ സ്മിത്തിനെ കാണാതായത്. ഓരോ ദിവസം കഴിയുമ്ബോഴും ഭയവും ആശങ്കയും വര്ധിച്ചുരുന്നു. ക്ലിയോയെ പോറലൊന്നുമില്ലാതെ തിരിച്ചുകിട്ടണേ എന്ന് പ്രാര്ത്ഥിക്കാത്ത ഒരാളുപോലും ഓസ്ട്രേലിയയില് ഇല്ലായിരുന്നു. നൂറിലധികം ഉദ്യോഗസ്ഥരെ നിയോഗിച്ച് നടത്തിയ തിരച്ചില് ഒടുവില് ഫലം കണ്ടു. ടെന്റ് തുറന്ന് തട്ടിക്കൊണ്ട് പോയി പെര്ത്ത് നഗരത്തില് നിന്ന് ആയിരം കിലോമീറ്റര് അകലെയുള്ള അവധിക്കാല ക്യാമ്ബില് ക്ലിയോയും കുടുംബവും താമസിച്ചിരുന്ന ടെന്റ് തുറന്ന് ആരോ കുട്ടിയെ തട്ടിക്കൊണ്ട് പോയതാണ്. തൊട്ടടുത്ത ദിവസമാണ് ഇക്കാര്യം മാതാപിതാക്കള് അറിഞ്ഞത്. ഉടന് തന്നെ കുട്ടിയെ കാണാനില്ലെന്ന വിവരം ഇവര് പൊലീസിനെ അറിയിച്ചു. രാവിലെ ആറ് മണിക്ക് എണീറ്റ് നോക്കുമ്ബോള് ടെന്റ് തുറന്നിരിക്കുന്നത് കണ്ടപ്പോള് മുതലുള്ള കാര്യങ്ങള് ഏലി വിശദീകരിച്ചു. തന്റെ മകളെ കണ്ടെത്താന് സഹായിക്കണമെന്ന ഏലിയുടെ അഭ്യര്ഥനയ്ക്ക് വലിയ പിന്തുണയാണ് രാജ്യത്തിന്റെ എല്ലാ ഭാഗങ്ങളില് നിന്നും ലഭിച്ചത്. അവള് പറഞ്ഞു എന്റെ പേര് ക്ലിയോ കര്നാര്വണ് എന്ന തീരദേശ പട്ടണത്തില് ആളില്ലാതെ പൂട്ടിക്കിടന്ന ഒരു വീട്ടില് നിന്നാണ് പൊലീസ് കുഞ്ഞിനെ കണ്ടെത്തിയത്. കുട്ടിയെ കണ്ടപ്പോള് അവളെ കോരിയെടുത്ത പൊലീസുകാരന് പേരെന്തെന്ന് ചോദിച്ചപ്പോള് പുഞ്ചിരിച്ചുകൊണ്ട് അവള് പറഞ്ഞു എന്റെ പേര് ക്ലിയോ. സമൂഹമാധ്യമങ്ങളിലുടെ ആശ്വാസവാര്ത്ത പങ്കുവച്ചപ്പോള് ഏലിയുടെ മുഖത്തും വാക്കുകളിലും തന്റെ മകളെ തിരിച്ച് കിട്ടിയതിന്റെ സന്തോഷം മാത്രമായിരുന്നു. ക്ലിയോയുടെ ചിത്രം ഇന്സ്റ്റഗ്രാമില് പങ്കുവെച്ച ശേഷം ഏലി കുറിച്ചു ഇപ്പോള് ഞങ്ങളുടെ കുടുംബം പൂര്ണമായിരിക്കുന്നു. 36കാരന് കസ്റ്റഡിയില് ചിരിക്കുന്ന ക്ലിയോയുടെ ചിത്രമടങ്ങുന്ന സന്ദേശം ഫോണില് കണ്ട നിമിഷമുണ്ടായ സന്തോഷം പറഞ്ഞറിയിക്കാന് കഴിയില്ല. ഈ സംഭവത്തെ കുറിച്ച് തീര്ച്ചയായും ഭാവിയില് സിനിമകള് ഇറങ്ങും. രാജ്യത്തെ ഇത്രയും നല്ല ഒരു വാര്ത്ത അറിയിക്കുന്നതിലും വലിയ എന്ത് സന്തോഷമാണുള്ളതെന്നും, വെസ്റ്റ് ഓസ്ട്രേലിയന് മുഖ്യമന്ത്രി മാര്ക് മക്ഗോവന് പറഞ്ഞു. സംഭവവുമായി ബന്ധപ്പെട്ട് 36കാരനായ ഒരാളെ കസ്റ്റഡിയിലെടുത്തു. ക്ലിയോയെ മാതാപിതാക്കള്ക്ക് കൈമാറിയ ശേഷം വൈദ്യസംഘം നിരീക്ഷിച്ചുവരികയാണ്.